‘અભિયાન’ની ટીમ લવાદ ગામે પહોંચી હતી. ગામના જ પૂર્વ સરપંચ સજ્જનસિંહની જમીન પર આ ફેક્ટરી બની રહી છે. ગામલોકોને તો એ પણ ખબર નથી કે શેની ફેક્ટરી બની રહી છે. ગામ રાજપૂતોનું છે અને ગામમાં શરાબના સેવનનું પ્રમાણ ઘણું ઊંચું અને શિક્ષણનું પ્રમાણ ઘણું નીચું છે. જમીન માલિક સજુભા ફેક્ટરીમાં હાજર હતા અને તેઓ પોતાને ફેક્ટરીના ભાગીદાર ગણાવે છે. સજુભાને પર્યાવરણીય જોખમો અંગે વાત કરતા તેમણે એવો ઉડાઉ જવાબ આપ્યો કે આ વિસ્તારમાં સનમાઇકાની ત્રણ ફેક્ટરીઓ છે. જાવ પહેલાં એ ફેક્ટરીઓથી થતા નુકસાનની માહિતી લઈ આવો. પછી વાત કરીએ.